open-index/open-wikipedia-markdown huggingface dataset:
Fylkesvei 464

**Fylkesvei 464** (**Fv464**) går mellom Møska bru og Alléen i Lyngdal.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Tommy Mottola

**Tommy Mottola** (født 14. juli 1948 i The Bronx, New York City) er tidligere president i plateselskapet Sony Music. Han var gift med den amerikanske sangerinnen Mariah Carey, og er nå gift med den meksikanske sangerinnen Thalía.

## Referanser


## Eksterne lenker
* 
*
Hadeland videregående skole

**Hadeland videregående skole** er et resultat av sammenslåingen av Brandbu, Gran og Roa videregående skoler. De tre skolene ble 1.&nbsp;januar 2005 slått sammen som følge av et vedtak fra fylkestinget i det tidligere Oppland fylkeskommune.  En ny videregående skole stod ferdig på Gran høsten 2012.

Skolen tilbyr per i dag følgende studieretninger:

*Studiespesialiserende utdanningsprogram
*Medier og kommunikasjon
*Helse- og oppvekstfag
*Design og håndverksfag
*Idrettsfag
*Bygg- og anleggsteknikk
*Teknikk og industriell produksjon
*Service og samferdsel
*Elektrofag
*Restaurant og matfag
*Musikk, dans og drama
* Tilrettelagt

## Rektorer
* 2021–: Elisabeth Raastad Kjørven 
* 2012–2021: Soon Elisabeth Øhrling (til Kommunalsjef)

## Eksterne lenker
*
Kongsberg Storband

**Kongsberg Storband** er et storband som hadde sitt utspring i et storbandprosjekt som ble startet i forbindelse med Kongsberg bys 350-årsjubileum i 1974. Bandets første leder var Odd Sønstebø. Idag er storbandet underlagt organisasjonen Ung Musikk Kongsberg og ledet av Jon Gunnar Tovsrud. 

Det viktigste prosjektet i 2005 var samarbeid og konsert med Lars Martin Myhre og Odd Børretzen som ble framført på EnergiMølla 24. november. I 2006 spilte bandet bl.a musikk av og ble instruert av komponisten og trombonisten Marius Tobias Hoven, som før han startet sin musikkutdannelse spilte fast i bandet. I 2007 holdt bandet konsert med musikk av Pat Metheny arrangert og instruert av Jarle Storløkken. I 2008 hadde bandet en «Chet Baker tribute» konsert sammen med trompetisten og vokalisten Ole Jørn Myklebust, ledet av Morten Barrikmo Engebretsen.

Bandet er en av de faste bandene som hvert år spiller i «Festivalgata» under Kongsberg Jazzfestival.

## Eksterne lenker
*
Fylkesvei 43

**Fylkesvei 43** (**Fv43**) går mellom Skeie i Hægebostad og Lista fyr i Farsund i Agder. Veiens lengde er 76,5&nbsp;km. I nord starter veien fra fylkesvei 42 på Skeie i Hægebostad kommune. Deretter løper veien sydover gjennom Hægebostad, forbi Tingvatn og inn i Lyngdal kommune. Der går veien gjennom Kvås og krysser senere E39, før den går gjennom sentrale deler av Lyngdal og Alleen, og videre forbi Kvavik og langs Lyngdalsfjorden og sydvestover inn i Farsund kommune. I Farsund går veien gjennom Spind, over Farøy og gjennom Farsund sentrum, før den går videre over Listahalvøya til Vanse og Borhaug og til slutt når endepunktet på Lista fyr.

Før 1. januar 2010 var veien riksvei, men etter at regionsreformen trådte i kraft, har den status som fylkesvei. Veien har ingen bomstasjoner, etter at Listerpakken ble nedbetalt i august 2019. Bomstasjonen lå på Kollevoll, på kommunegrensen mellom Farsund og Lyngdal. Blant annet var den med på å finansiere en strekningen Aunevik–Bukkesteinen langs Lyngdalsfjorden. Den nye veien har tre tunneler og åpnet i 2006.

## Kommuner og knutepunkter
###### 

 

## Referanser


## Eksterne lenker
* Vegvesenets vegkart 
*
Tove Kari Viken

**Tove Kari Viken** (1942–2016) var en norsk politiker og stortingsrepresentant for Senterpartiet.

Viken ble født i Oppdal og vokste opp på Kongsvoll der hennes far i mange år var stasjonsmester. Hun var sauebonde i Oppdal og startet sin politiske aktivitet der, fra 1990 drev hun også egen reiselivsbedrift. Hun gikk inn i politikken i 1968, da nedleggelsen av Vollan skole på Oppdal fikk henne til å engasjere seg i den lokale valgkampen.

Viken var medlem av Oppdal Kommunestyre i to perioder fra 1975 til 1983, og varaordfører fra 1987 til 1989. Hun ble innvalgt på Stortinget fra Sør-Trøndelag i 1989 og gjenvalgt i 1993. Hun var vararepresentant i periodene 1981&ndash;1985, 1985&ndash;1989 og 1997&ndash;2001.

I 1991 og 1993 var hun med i Stortingets delagasjon for FNs generalforsamling og fra 1993 til 1997 leder for Stortingets gruppe av Den Interparlamentariske Union (IPU).

Viken har også hatt en rekke verv både lokalt og nasjonalt, hun har blant annet vært nestleder i Rådet for husdyrforskning fra 1981 til 1986, nestleder for Lokaliseringsutvalget fra 1984 til 1989, leder for Senterpartiets studieforbund fra 1989 til 1993, leder for Norges Bondelags hovedutvalg for naturforvaltning fra 1988 og formann i styret for Driva Kraftselskap fra 2003 til 2007.

I 2006 sto Viken i spissen for demonstrasjonene mot Forsvarets testing av klasebomber i Hjerkinn skytefelt.

## Regjering
* 19. november&nbsp;1997 &ndash; 17. mars&nbsp;2000  Politisk rådgiver Sosial- og helsedepartementet, sosialsaker.

## Stortingskomitéer
* 1993 &ndash; 1997 medlem i Sosialkomitéen
* 1989 &ndash; 1993 varamedlem i Den forberedende fullmaktskomitéen
* 1989 &ndash; 1993 varamedlem i Valgkomitéen
* 1989 &ndash; 1993 medlem i Sosialkomitéen

## Referanser


## Eksterne lenker
*
Olivier Occéan

**Olivier Occéan** (født 23. oktober 1981) er en kanadisk tidligere fotballspiller.

## Klubbfotball
### Tidlig karriere
Occéan spilte college fotball ved Southern Connecticut State University i NCAA II. divisjon mellom 2001 og 2003. I løpet av denne perioden scoret han 57 mål.

Etter at han var ferdig på college ble han hentet til prøvespill i MetroStars og ble med på til turneringen La Manga. Det var kun en tilfeldighet som gjorde at daværende Odd-trener Arne Sandstø så ham i aksjon og ble overveldet. 

### Odd Grenland
Før sesongen 2004 signerte Occéan en tre-årskontrakt med Odd Grenland. Siden overgangen til Odd ble Occéan en gjenganger på , og var i kikkerten til mer pengesterke lag, både i Norge og i utlandet, som kunne tilby mer enn Odd hadde råd til. 

### Lillestrøm
Han fulgte sine tidligere klubbkamerater Heinz Müller og Anders Rambekk og gikk tilslutt til Lillestrøm i desember 2005. Han signerte en fem-årskontrakt den 10. desember 2005. Avtalen kostet omtrent €885&nbsp;000 pluss ca. €126&nbsp;000 i mulig betaling. Etter en lovende start, ble hans første sesong mørkelagt av en fem måneder lang måltørke, som endte kun i den siste kampen av sesongen 2006. Olivier Occéan avgjorde i 2007 cupfinalen mellom Lillestrøm SK og Haugesund. Han skåret begge målene i 2-0 seieren, som sikret Lillestrøm NM-tittelen.

### Kickers Offenbach, SpVgg Greuther Fürth, Eintracht Frankfurt og 1. FC Kaiserslautern
I 2010 valgte han å skrive under for den tyske 3.-divisjonsklubben Kickers Offenbach. 25. mai 2011 skrev han under en tre-årskontrakt med 2. Bundesliga-klubben SpVgg Greuther Fürth. I 2012 signerte han for Eintracht Frankfurt, men etter lite spilletid ble han i 2013 lånt ut til Kaiserslautern.

## Referanser


## Eksterne lenker
* 
* ''CanadaSoccer.com'' with a national team profile of Occéan
Morgedal

**Morgedal** er en bygd i Kviteseid kommune i Vest-Telemark med ca. 220 innbyggere, og ligger ca. 20 mil fra Oslo. Morgedal er kjent som *[[skisport]]ens vugge* der den moderne skisportens far Sondre Norheim ble født. Sørpolsfareren Olav Bjaaland som var med i selve pol-laget til Roald Amundsen til Sørpolen i 1911, kom fra denne fjellbygda. Det 
har vært drevet jordbruk her siden før vikingtiden. Det har ellers kommet en rekke kjente skiløpere fra denne bygda, deriblant Torjus Hemmestveit og Mikkjel Hemmestveit, som var to av de fremste pionerene for moderne skiløping i USA.  

Den olympiske ild ble tent på Sondre Norheims fødested, Øvrebø, til vinter-OL i Oslo i 1952 og til vinter-OL i Squaw Valley i 1960. Prinsesse Märtha Louise tente den olympiske ilden på Øvrebø til OL på Lillehammer i 1994.

## Litteratur
* 
* 
* 

## Eksterne lenker
* Telemark turistkontor om Morgedal som skisportens vugge
Bygdøy Curling Club

**Bygdøy Curling Club** (**BCC**) er en norsk curlingklubb som ble stiftet 21. oktober 1960. 

## Medlemstall og virksomhet
Bygdøy Curling Club er per 2019 en av Norges eldste og mest tradisjonrike curlingklubber, og BCCs klubbhus er Oslos eneste rene curlinghall. 

Daglig leder av Bygdøy Curling Club per 2019 er Kjetil Bjørke. Styreleder 2019 Axel Grelland. Per 2019 har klubben ca. 70 medlemmer. Dette gjør den til den curlingklubben som har flest registrerte lag i seriespillet i Oslo og Akershus (OACK). I sesongen 2018/2019 stilte klubben med 10 lag fordelt på første, andre og tredjedivisjon. I 2020 investerte BCC ca 200.000kr i materialer for å pusse opp hallen innvendig og har et flott klubbrom/bar med masse curlinghistorie. Styret har tatt flere grep for å oppgradere hallen utvendig slik at anlegget skal fremstå som et solid og varig anlegg. styreleder fra 2020 er Christian F Meidell Lange.

På 2010-tallet har BCC arrangert turneringen «Bygdøy Broomstacking», som går av stabelen den første helgen i desember hvert år.

## Historie

### Stifterne
BCC ble stiftet av Rolf Winther-Larsen og Canadas ambassadør i Norge, Robert Macay. Macay ble BCCs første formann, og ble senere utnevnt til æresmedlem.

### Isbane
I begynnelsen ble en senere fire, baners isflate lagt over tennisbanene syd for Bygdøhus. Usikre klimaforhold gjorde at det trengtes baneanlegg under tak, og i 1972 ble det satt opp en to-baners hall langs fotballbanen ved Bygdøhus. 

Sesongen 1972/73 var det fremdeles natur-is, men under tak. Frysemaskineri ble installert foran sesongen 1973/74. Fremste drivkraft for bygging av hallen var BCCs trofaste og entusiastiske formann Nils Anton Riise-Hanssen. 

### Medlemmer
Flere av BCCs medlemmer har hatt tillitsverv i Norges Curlingforbund. Birger Mortensen var president i NCF 1965–1969 og 1977–1981. Peter M.Lange var visepresident 1977–1981, og president 1981–1989, samt skandinavisk representant i the International Curling Federations (WCF) styre 1983–1990.

## Meritter
Spillere fra BCC har vunnet ett VM-gull, ett VM-sølv, 5 NM for herrer, senior i lagspill.  

## Eksterne lenker
*
Jutulhogget

**Jutulhogget** er et 2,4 kilometer langt gjel i Alvdal og Rendalen i Østerdalen i Innlandet fylke, og er et av Nord-Europas lengste gjel. Det står på en liste over jordens 100 betydeligste geologiske formasjoner.

## Bakgrunn
Formasjonen oppsto rett etter siste istid, for omtrent &nbsp;år siden, da den bredemte sjøen Nedre Glomsjø brøt ut under isen og dannet et nytt løp østover gjennom løsere bergmasser. En demning av is brast i løpet av kort tid, og det var flommen av smeltevann som gravde ut «hogget» i østlig retning – fra reservoaret i Østerdalen og østover gjennom fjellet og inn i Rendalen.

Det finnes mange sagn fra stedet. Det vanligste opphavssagnet handler om fiendskap mellom Rendalsjutulen og Elvdalsjutulen. Dette ble gjengitt i en billedbok av Helge Ness i 1978. Jacob Breda Bull gjengir et annet sagn i romanen *Jutulskaret*. Sagnet om Tater-Kristen ble filmatisert under tittelen *Tater-Kristen* i 1991.

I 2022 ble Jutulhogget satt på en liste over jordens 100 mest betydelige geologiske formasjoner av International Union of Geological Sciences.

## Naturreservat
Et område på rundt 3,4 kvadratkilometer ble den 2. desember 1989 fredet som *Jutulhogget naturreservat*.

;Andre canyoner i Norge
I Norge er det flere mellomstore canyoner. Sautso ved Alta er den mest kjente i Norge. Den er ca. 400–425 meter dyp og 7,5 km lang og ligger øverst i Altaelva i Finnmark. Alta canyon er Nord-Europas største canyon.

## Referanser


## Litteratur
* 
* Ivar Berthling. «The drainage history of glacial lake Nedre Glåmsjø, southern Central Norway». I: *Norsk geografisk tidsskrift*, no. 4 (1999)  

## Eksterne lenker
* 
* geoportalen.no – Jutulhogget
* Jutulhogget, rondanegeopark.no
Tarjei Dale

**Tarjei Dale** (født 4. januar 1983 i Skien) er en tidligere fotballspiller som senest spilte for Notodden Fotballklubb. Han spilte aldersbestemt fotball for Gjerpen, før han som junior ble hentet til Odd Grenland. Med unntak av våren 2005, da han spilte i Pors Grenland, spilte han i Odd frem til sommeren 2008, da han gikk vederlagsfritt til Sogndal.

Etter å ha startet som midtbanespiller omskolerte han seg i løpet av 2006 til spiss. Da Odd Grenland høsten 2006 spilte kvalifiseringskamp mot Bryne FK for å bli værende i Eliteserien, scoret Dale totalt 5 mål i de to kampene, og ble spådd en stor karriere. Etter dette ble han skadet, og kunne ikke spille kamper i lengre perioder. Derfor løste Odd ham fra kontrakten to og et halvt år før kontraktens utløp. I 2009 skrev han under en treårskontrakt med Notodden, hvor han også var assistenttrener frem til han la opp som fotballspiller.

## Referanser


## Eksterne lenker
* 
* Spillerprofil på Oddranes hjemmesider
Espen Ruud

**Espen Ruud** (født 1984) er en norsk tidligere fotballspiller som spilte for . Han spilte hovedsakelig høyreback. 

Han er meget offensiv og har en presis høyrefot. Espen Ruud har også spilt for Landslaget og den danske klubben OB. Hans eliteseriedebut for  var 21. september 2003 da han kom inn i det 85. minutt i 3–0-seieren mot . Ruud sin første scoring i tippeligaen var i 2–2-oppgjøret mot  den 23. oktober  2005.

## Klubbkarriere
Ruud kom fra IL Hei til Odd Grenland som junior, men han ble lånt ut til Pors Grenland i 2002-sesongen. I 2003 fikk han kontrakt med Odd. Han etablerte seg som fast i forsvaret til Odd i 2005, mens han året etter først og fremst ble brukt på midtbanen.

Før 2007-sesongen ble han koblet til , men ble holdt igjen av Odd da klubben bare hadde til hensikt å selge en spiller (Rune Jarstein). Ruud lovet deretter å fullføre kontrakten med Odd Grenland ut 2008-sesongen, men 4. juni 2008 ble overgangen til danske Odense klar, med gyldighet fra 7. juli 2008. Motsatt vei gikk Søren Jensen. 

Den 25. november 2014 signerte han en kontrakt med  som strekker seg ut 2019-sesongen.

I sesongen 2007 ble han Odds toppscorer i Tippeligaen med åtte mål. Han var også visekaptein denne sesongen.

I 2019 forlenget Ruud kontrakten med Odd med to år. 

I slutten av 2020 røk Ruud akillessen, og måtte bruke det neste halve året på å komme seg tilbake i form igjen.

Espen Ruud forlenget kontrakten med Odds Ballklubb med ett år både i 2021 og 2022.

Han la opp i 2024.

## Landslagskarriere
Ruud debuterte for det  den 14. november 2009 i 1–0-seieren mot . Totalt har han 35 landskamper. Han har også 23 kamper for aldersbestemte landslag.

## Referanser


## Eksterne lenker
*
Jan Frode Nornes

**Jan Frode Nornes** (født 1973) er en norsk fotballtrener og tidligere fotballspiller.

Nornes er oppvokst i Tønsberg og spilte i barne- og ungdomsårene for IL Flint, og vant blant annet Norway Cup i 1985 og 1987. Han har spilt i flere klubber, blant annet Odd Grenland, hvor han spilte i 8 år. I 2004 var Nornes kaptein for laget. I 2006 ble han utlånt til , før han i 2007 skrev under for Sandefjord Fotball. Etter sesongen gikk han til FK Tønsberg, men han ble allerede før han hadde begynt i klubben hentet inn som assistenttrener under Dag-Eilev Fagermo i Odd på en treårs kontrakt.

Nornes kalles «Spike» etter rollefirguren «Spike» i filmen *[[Notting Hill (film)|Notting Hill]]*.

## Referanser


## Eksterne lenker
* 
* Nordnes på Sandefjords hjemmeside
Tarsus

*Andre betydninger – se [[hase]].*

**Tarsus** er en by i Tyrkia, på slettelandet ved elva Seyhans utløp innerst i Middelhavet. Byen hadde 238 000 innbyggere, i 1997.

## Historie
Tarsus er en svært gammel by, og historien strekker seg tilbake til steinalderen. Byen har ligget i krysningspunktet mellom flere viktige handelsruter. Den har gjennom tidene vært underlagt hettitterriket, Assyria, Perserriket, Aleksander den store, Romerriket, Armenia, Bysants, seldsjukkene og Det osmanske riket.

I flere historiske perioder har Tarsus (Tarsos) vært administrasjonssenter; fra ca. 400 f.Kr. var den sete for den ene av Perserrikets fire satraper i Lilleasia, og etter romernes erobring ble byen i 66 hovedstad i provinsen Cilicia. Fra romersk tid er byen kjent som apostelen Paulus' fødeby. 

I nyere tid er Tarsus kommet noe i skyggen av nabobyen Adana.

## Eksterne lenker
* Informasjon om Tarsus fra Kultur- og turismedepartementet
* Om Tarsus' tidlige historie på PBS
Somen Tchoyi

**Somen A Tchoyi** (født 29. mars 1983) er en kamerunsk fotballspiller som for øyeblikket er kontraktsløs etter sist å ha spilt for West Bromwich Albion FC frem til mai 2012.

## Spillerkarriere
Han kom til Odd Grenland fra Union Douala før sesongen 2005, men da Tommy Svindal Larsen kom til klubben senere samme år ble det mindre spilletid. Svindal Larsen følte heller ikke at samarbeidet hans med Tchoyi satt, så Somen ble overflødig i klubben. Før fotballferien i 2006 startet han bare fire kamper for Odd. Dette, kombinert med at han ikke har pass fra noe EØS-land, gjorde at han ble solgt videre for tre millioner kroner.

I Stabæk har han i enkelte kamper spilt glimrende, men også varierende. Først da han i sesongens siste kamper fikk spille i favorittposisjonen sin, sentral midtbane, viste han at han kunne spille jevnt, og viste seg å være en utrolig god spiller. Han ble kåret til Årets spiller i norsk fotball av *[[VG]]* i 2007. Somen Tchoyi ble videresolgt til Red Bull Salzburg 2. juni 2008 for et ukjent antall millioner kroner.

Tchoyi er rask, sterk og teknisk midtbanespiller. Han ble tatt ut til sin første landslagssamling for  høsten 2005.

## Referanser


## Eksterne lenker
*
Unio

**Unio Hovedorganisasjonen for universitets- og høyskoleutdannede** er Norges nest største hovedorganisasjon på arbeidstakersiden (etter Landsorganisasjonen (LO)) og ble etablert i 2001 under navnet Utdanningsgruppenes Hovedorganisasjon (UHO). I 2006 skiftet organisasjonen navn til Unio.

Unio består av 13 medlemsforbund og har 380.000 medlemmer (2021). 

Bakgrunnen for å danne en ny hovedorganisasjon i 2001 var at flere store utdanningsgrupper i offentlig sektor sto uten tilknytning til en hovedorganisasjon. Samtidig var det et ønske fra forbundene å ha tilknytning til en hovedorganisasjon som var partipolitisk uavhengig.

Steffen Handal er leder fra 1. januar 2025.

I desember 2015 ble tidligere leder av Utdanningsforbundet, Ragnhild Lied valgt til ny leder Før henne var Anders Folkestad leder fra 2001 til 2015. 

## Referanser


## Eksterne lenker
* 
*
Den siste alliansen av alver og menn

**Den siste alliansen av alver og menn** var et forbund som ble dannet i J.R.R. Tolkiens fiktive verden i hans roman Ringenes Herre. Forbundet ble dannet i det andre tideverv år 3430, som en respons på trusselen fra Mordor, det svarte landet der Sauron hersket.

Konflikten, som utspilte seg på slutten av det andre tidevervet, er også kjent som **Det siste forbunds krig**. Dette inkluderer to store slag: Slaget ved Dagorlad og slaget ved Dommedagsberget.

## Dannelsen av forbundet
Sauron hadde i 1200 år kjempet mot alvene for å prøve å få herredømmet over Midgard. Han påbegynte et stort angrep på Gondor i annet tideverv år 3429, på grunn av hans frykt for de mektige eksilkongedømmene Arnor og Gondor. Han tok Minas Ithil i et overraskende angrep og ødela det Det hvite Treet, til tross for at Isildur og hans familie rømte ned Anduin-elva for å advare Elendil, høykonge over dúnedain og Gondor. Anárion klarte å holde Sauron stangen ved Osgiliath og drev hans styrker tilbake for en stund.

Som et svar på den ondskapen Sauron hadde funnet på, dannet Elendil en allianse med noldoenes (alvenes) høykonge, Gil-galad, for å stoppe Sauron en gang for alle. Det er uvisst hvor stor denne hæren egentlig var, men ifølge Tolkiens tekster besto de av «ti ganger ti tusen mann», altså rundt 100 000.

## Forbundets seier over Sauron
Forbundet samlet sine hærer i Arnor og marsjerte mot Mordor, der Saurons enorme orkehærer ventet på dem. I år 3434 i det annet tideverv knuste forbundet Saurons hær i slaget ved Dagorlad, og knuste svartportene. Derfra gikk de inn i Mordors mørke, og påbegynte beleiringen av Saurons festning, Barad-dûr.

Beleiringen varte i syv år, og Elendils sønn Anárion ble drept under kampene. Dette resulterte i at Sauron selv forlot festningen sin og blandet seg direkte inn i kampene, noe som førte til at både Elendil og Gil-galad falt. Elendil falt oppå sitt eget sverd, Narsil, som knakk det idet han døde. Ved å bruke et bruddstykke av farens sverd, klarte Isildur å kutte Den ene ringen av Saurons finger. Berøvet for ringens livgivende kraft, flyktet Saurons sjel, og ville ikke gjeninnta sin kropp i Midgard på tre tusen år.

Med seieren over Sauron, dødsfallene til Elendil og Gil-galad pluss enorme tap på alvenes side ble alliansen oppløst. Den Ene ringen ble ikke ødelagt av en uvillig Isildur, som senere falt under et angrep i fjellene.
Konya

**Konya** (eller **Koniah**, **Konieh**, **Konia** og **Qunia**; førtyrkisk navn  **Iconium**, *Konya*) er en by i Tyrkia på den anatoliske høyslette. Den hadde i 2000 en befolkning på 742&nbsp;690 og er hovedstaden i provinsen Konya, som er Tyrkias største provins hva areal angår. 

Konya er en by fra antikken. Ifølge Det nye testamente skal   Apostelen Paulus ha besøkt byen. Byen regnes også som fødestedet til den legendariske helgenen Tekla av Ikonium.  

Fra 1097 til 1243 var den hovedstad for de seldsjukkiske tyrkiske sultanene av Rum, skjønt det kom midlertidig under korsfarerne Godfred av Bouillon (august 1097) og Fredrik Barbarossa (18. mai 1190).

Konya nådde høydepunktet i velde og rikdom mellom 1205 og 1239 da sultanene kontrollerte hele Anatolia, Armenia, deler av Midtøsten foruten Krim. I 1219 ble byen fylt av flyktninger fra Khoresm-riket i Persia. Da flyktet unna de fremadstormende mongolene som hadde nedkjempet sjahen av Khoresm, Muhammad II. I 1243 ble også Konya erobret av mongolene. Byen forble hovedstad for en tyrkisk marionettstat under den mongolske krigsherre Möngke Khan.

Etter sultanatet Rums fall var Konya et emirat fra 1307 til 1322, da byen ble erobret av karamanidene. I 1420 ble Karaman erobret av Det ottomanske rike og i 1453 ble Konya provinshovedstad for den ottomanske provinsen Karaman.

Både Saladin og den ottomanske sultan Selim II bygde moskéer i Konya.

## Referanser


## Eksterne lenker
*
Thomas Bernhard

**Thomas Bernhard** (født 9. februar 1931 i Heerlen, død 12. februar 1989 i Gmunden) var en østerriksk romanforfatter og dramatiker. Han er kjent for sin krasse fordømmelse av alt småborgerskap, og spesielt det østerrikske. Han var også sterkt kritisk til den østerrikske kulturen etter krigen, og mente det meste ved den var falskt.

## Liv
Thomas Bernhard var uekte sønn til Herta Fabjan (1904–1950) og snekkeren Alois Zuckerstätter (1905–1940), men vokste stort sett opp hos besteforeldrene under det nasjonalsosialistiske Tysklands regime. Han tok utdanning innen klassisk musikk, men valgte i stedet forfatteryrket. 

Etter oppveksten hos bestefaren i krigens år, og en påfølgende vanskelig periode ved en katolsk skole, kom han til hektene gjennom en jobb i en dagligvareforretning i et arbeiderklassestrøk. Årene 1949-51 var han innlagt på sanatorium for en lungesykdom.

Barndommen og ungdommen har han gjort rede for i sine fem erindringsromaner, *Årsaken* (1975), *Kjelleren* (1976), *Pusten* (1981), *Kulden* (1981) og *Et barn* (1982), som kom ut i Norge på 1990-tallet på Gyldendal forlag.

## Verk
Bernhards romaner og skuespill kretser rundt temaene ensomhet, sykdom og død, men har ofte også et sentralt politisk aspekt. Hans tekster har en høyst original komposisjon. Han utelot fullstendig avsnitt- og kapittelinndelinger, og benyttet seg hyppig av gjentagelser.Gjentakelsen er en av grunnsteinene i den verdenen Bernhards romanfigurer lever i. Setningene har en flytende og musikalsk form, og alt dette gjør at leseren lett blir oppslukt av teksten. Samtidig bidrar hans hang til overdrivelser til at humoren og alvoret i hans historier flettes sammen.

Bernhards sterke kritikk av den østerrikske stat og negative utleveringer av faktiske personer gjorde ham til en omdiskutert og upopulær forfatter i hjemlandet, og han ble flere ganger saksøkt og hans bøker sensurert. I utlandet ble han derimot mottatt som en stor forfatter som mange unnet Nobelprisen. Interessen for Bernhards litteratur har vært økende de siste årene. 

Mange av Bernhards bøker er oversatt til norsk, og flere av hans skuespill er satt opp på norske scener, blant annet ble *Teatermakeren* satt opp på Rogaland teater i 1999 og i Oslo i 2004. I Tyskland blir han satt opp av Claus Peymann ved Berliner Ensemble (1990), en regissør som for øvrig figurerer i de tre dramolettene *Claus Peymann kauft sich eine Hose und geht mit mir essen*, ennå ikke oversatt til norsk. Blant hans viktigste romaner er *Amras* (1962), *Ja* (1978), *Billigspiserne* (1980), *Wittgensteins nevø* (1983), *Havaristen* (1983), *Trær som faller* (1984), *Utslettelse* (1986) og *Gamle mestere* (1985), alle oversatt til norsk. *Utslettelse* ble skrevet før *Gamle Mestere*, men da den var tenkt som en pensjonsinntekt, kom den ut senere.

## Priser og utmerkelser (utvalg)
*  – Georg Büchners pris

## Referanser

## Eksterne lenker
* 
*
Coming of Age

***Coming of Age*** er et progrockalbum utgitt på henholdsvis CD i 1998 og VHS i 2000 fra bandet Camel. Utgivelsen er et dobbeltalbum med konsertopptreden fra «The Billboard Live Club», Hollywood i California den 13. mars 1997. Utgangspunktet for denne utgivelsen er turnéen fra albumet *[[Harbour of Tears]]* (1996), som blir spilt i sin helhet.

Den første delen av utgivelsen er en generell oppsummering er før øvrig fra flere tidligere utgitte album enn *Harbour of Tears*. Det har en kombinasjon mellom eldre og nyere låter, og starter med en dramatisk åpning fra «Lunar Sea» utgitt på albumet *[[Moonmadness]]* (1976). Så fortsetter «Hymn to Her» fra *[[I Can See Your House from Here]]* (1979), før delen nærmest avsluttes med den sterkt gitarpregede «Ice» fra samme album.

Den andre delen kombinerer låter fra utgivelsene *[[Dust and Dreams]]* (1991) og *Harbour of Tears*, som begge mer eller mindre følger samme tema. *Harbour of Tears* skildrer emigrasjon fra Irland til USA, mens *Dust and Dreams* fremstiller portrettet av forflytning vestover under den amerikanske depresjonen. Majoriteten av denne delen er likevel av *Harbour of Tears* siden det var bandets nyeste utgivelse fra året før. Coming of Age kom også ut på formatet VHS i 2000, mens den kom ut på formatet DVD i 2002. 

## Sporliste
**CD 1 (61.27)**
#«Lunar Sea» (8.57) – Peter Bardens, Andrew Latimer
#«Hymn to Her» (6.34) – Andrew Latimer, Jan Schelhaas
#«Rhayader» (2.53) – Peter Bardens, Andrew Latimer
#«Rhayader Goes to Town» (5.03) – Peter Bardens, Andrew Latimer
#«Preparation» (3.19) – Andrew Latimer
#«Dunkirk» (5.05) – Peter Bardens, Andrew Latimer
#«Drafted» (4.28) – Susan Hoover, Andrew Latimer
#«Docks» (3.54) – Susan Hoover
#«Beached» (4.00) – Susan Hoover
#«Spirit of the Water» (3.09) – Peter Bardens
#«Ice» (9.40) – Andrew Latimer
#«Sasquatch» (4.18) – Andrew Latimer

**CD 2 (63.14)**
#«Milk n' Honey» (3.23) – Andrew Latimer
#«Mother Road» (4.29) – Susan Hoover, Andrew Latimer
#«Needles» (2.30) – Andrew Latimer
#«Rose of Sharon» (5.09) – Susan Hoover, Andrew Latimer
#«Irish Air» (0.57) – Tradisjonell
#«Irish Air» (Reprise) (2.27) – Tradisjonell
#«Harbour of Tears» (3.16) – Susan Hoover, Andrew Latimer
#«Cóbh» (0.52) – Susan Hoover, Andrew Latimer
#«Send Home the Slates» (4.04) – Susan Hoover, Andrew Latimer
#«Under the Moon» (1.46) – Susan Hoover, Andrew Latimer
#«Watching the Bobbins» (7.38) – Susan Hoover, Andrew Latimer
#«Eyes of Ireland» (3.13) – Susan Hoover, Andrew Latimer
#«Running from Paradise» (5.39) – Susan Hoover, Andrew Latimer
#«End of the Day» (2.44) – Susan Hoover, Andrew Latimer
#«Coming of Age» (7.38) – Susan Hoover, Andrew Latimer
#«The Hour Candle» (7.20) – Susan Hoover, Andrew Latimer

## Personell
* Andrew Latimer – Gitar, fløyte, keyboard, vokal  
* Colin Bass – Bassgitar, keyboard, vokal 
* Foss Patterson – Keyboard, bakgrunnsvokal 
* Dave Stewart – Trommer

## Eksterne lenker
*
Kling Klang

**Kling Klang** er det tyske bandet Kraftwerks private musikkstudio.
Navnet er hentet fra et spor på deres albume *[[Kraftwerk 2]]*. Opprinnelig lå studioet i Mintropstraße 16 i tyske Düsseldorf, men ble i 2009 flyttet til *Meerbusch-Osterath*, rundt ti kilometer vest for Düsseldorf. Mintropstraße 16 lå midt i «rødlysdistriktet» i Düsseldorf.

Kraftwerks grunnleggere Ralf Hütter og Florian Schneider leide først et rom for å benytte det som øvingslokale i 1970. Fasilitetene utviklet seg stadig, og i 1975 var studioet så omfattende at de spilte inn et helt album der (*[[Radio-Aktivität]]*). Studioet ser ikke ut til å ha fått navnet *Kling Klang* før i 1976.

Gruppen har til tider referert til studioet som sitt moderskip, og ofte sett på det som et instrument i seg selv. På *[[Computerwelt]]*-turneen i 1981 tok Kraftwerk praktisk talt hele studioet med seg verden rundt.
Rosevindu

**Rosevindu** er et stort, rundt vindu som ofte kan være satt inn i kirkefronten og tverrskipgavlene. Rosevinduer ble mye brukt i kirker og katedraler i gotikken. 

Begrepet rosevindu ble ikke brukt før 1600-tallet. Rosevinduene er delt inn i segmenter og har som oftest glassmaleri. 
Fil:Plovan Ruines de Languidou rosace.JPG|Ruinene av Languidou Abbey, Frankrike
Fil:Rose du transept Sud Notre-Dame de Paris 170208 04.jpg|Notre-Dame, Paris
Fil:Assisi San Francesco BW 5.JPG|Basilica di San Francesco, Assisi
Fil:Rosace cathedrale strasbourg.jpg|Notre-Damekatedralen i Strasbourg
Fil:Rose window Richmond.jpg|St Matthias, England
Fil:Australia Sydney AlfredHandel WaratahWindow.JPG|St. Bede's, Sydney
Fil:The Bishop's Eye Window, Lincoln Cathedral - geograph.org.uk - 4115262.jpg|Lincoln Cathedral, England
Fil:Rosassa de la catedral de Solsona.jpg|Solsona Cathedral, Spania
Fil:Leuben - Himmelfahrtskirche Rosette.jpg|Himmelfahrtskirche, Dresden


## Referanser


## Eksterne lenker
* 
*  Hvordan lage et rosevindu
Prodigy

**Prodigy Communications Corporation** (også Prodigy Services Corp., Prodigy Services Co., Trintex) var en onlinetjeneste som tilbød brukerne tilgang til et bredt tilbud av nettverktjenester, inklusive nyheter, vær, shopping, oppslagstavler, spill, avstemninger, ekspertartikler, banktjenester, aksjeinformasjon, reiser og en rekke andre muligheter.

De første brukerne anvendte PC-er for å få tilgang til Prodigy-tjenesten gjennom POTS eller X.25-oppkobling. Fra begynnelsen ble 1200 bit/s modem støttet. I et forsøk på å gi et raskere og mer stabilt modemmarked, tilbød Prodigy lavkostnads 2400 bit/s interne modemer til brukerne med rabatt. Snart tilbød Prodigy også 56 kbit/s modem istedet.

Selskapet hevdet at de var først med en onlinetjeneste for forbrukere, via omtale av sitt grafiske grensesnitt og grunnleggende arkitektur til forskjell fra CompuServe, som startet i 1979 og anvendte et kommandogrensesnitt.

I 1990 var Prodigy den nest største onlinetjenesten, med  abonnerende brukere, rett bak CompuServes .

Fra starten var hovedkontoret i White Plains i New York, men en stund senere flyttet hovedkontoret til Austin i Texas.

## Referanser
Yield management

**Yield management** vil på norsk være prosessen med å forstå, forutse og reagere på konsumentenes handlinger, slik at en virksomhet kan maksimere salgsinntekten. Firmaer som benytter seg av Yield Management har gjerne IT-systemer til hjelp. Systemet går ut på at man periodisk betrakter gods- og tjenestetransaksjoner som allerede har blitt utført og gods- og tjenestetransaksjoner som blir utført på et senere tidspunkt. Systemet tolker og analyserer også informasjon og statistikk om hendelser, både i fortid og framtid. Eksempel på dette kan være høytider, men i den senere tid har man valgt å også inkludere de terroristangrepene som har skjedd. Andre faktorer som systemet tolker og analyserer, er informasjon om konkurrentene (også priser), faktorer som kjennetegner de forskjellige årstidene og andre faktorer som påvirker salget. Når alle de nødvendige faktorene er analysert, får man en prognose for framtidig etterspørsel. Denne kan være en god pekepinn for hvordan markedet blir. Siden total etterspørsel normalt overskrider hva en enkelt bedrift klarer å produsere i den perioden som er analysert, prøver modellen å optimalisere bedriftens produktmengde, slik at man får en inntektsoptimalisering. Denne optimaliseringen prøver å besvare følgende spørsmål: ”Gitt at vi har en budsjettlinje, hva vil den optimale produkt-/tjenestemiksen for oss å fremstille og selge i perioden for å maksimere forventet inntekt være?”

## Optimalisering
Optimalisering ved hjelp av denne modellen kan hjelpe bedriften til å justere prisen og fordele kapasiteten mellom markedsegmenter slik at den får maksimalt utbytte av forventet inntekt. Optimalisering kan gjøres på forskjellige plan (eksempel fra flymarkedet):
* Optimalisering av varer (et sete på et fly)
* Optimalisering av parti (alle seter på et fly)
* Optimalisering av marked (salg fra Trondheim og Bergen for et fly som har ruten Trondheim – Bergen – Oslo)
* Totalt sett (alle ruter for et flyselskap)

Yield Management passer spesielt bra for bedrifter som selger produkter som på et eller annet tidspunkt blir usalgbare, for eksempel flyseter etter flyets avgang. 

Selve prisjusteringen vil si at man opererer med høyere priser i perioder når prisfølsomheten er lav (f.eks rushtider, høytider, etc.) enn når prisfølsomheten er høy (perioder med lite trafikk). På denne måten kan man altså styre etterspørselen, og man får større salgsinntekter når betalingsvilligheten er større.
Christoph Willibald Gluck

**Christoph Willibald Ritter von Gluck** (1714–1787) var en tysk komponist. Han regnes som en av de mest betydelige operakomponister i klassisismen.

## Bakgrunn
I årene 1748–1749 var Gluck kapellmester for kong Frederik Vs operatrupp i København. Det vites ikke om han selv skrev operaer til truppen, men ved kronprinsens (Christian VII) fødsel i 1749, komponerte Gluck opptrinnet *[[La Contesa dei Numi]]* (Gudenes trette), hvor de olympiske gudene samledes ved Storebælt for å diskutere hvem som i særlig grad skulle beskytte den nye prinsen.

I 1750-årene ble han engasjert som operakomponist i Wien. Her innledet han sammen med sin librettist, Ranieri Calzabigi, et reformprogram av den seriøse opera-sjangeren, opera seria, som i stigende grad ble utsatt for kritikk og var i ferd med å miste popularitet til fordel for konkurrerende sjangrer som opera buffa og det tyske og wienske *Singspiel*. I 1770-årene oppholdt Gluck seg i perioder i Paris, hvor han bearbeidet sine operaer for den franske scenen, og skrev nye operaer som *Iphigenia i Aulis* (1774), *Armide* (1777) og *Iphigenia på Tauris* (1779).

Gluck komponerte over 30 operaer. De syv siste var «reform-operaer», som alle er skrevet over emner fra gresk mytologi. Best kjent er *[[Orfeo ed Euridice]]*. Glucks operaer vakte beundring over hele Europa.

## Glucks opera-reform
I sitt arbeid for å slå gjennom i Frankrike, søkte Gluck Rousseaus støtte og vennskap. Paris-versjonen *Orphée et Eurydice* hadde premiere først tolv år etter at *Orfeo ed Euridice* hadde skapt sensasjon i Wien, og Gluck var blitt mer avslappet i forhold til de rousseauske idealene om det naturlige, så han tillot nå en del ornamentering i ariene. Likevel traff stykket det franske publikumet som noe helt nytt. Dels varte Glucks opera knapt halvannen time, og var ytterst enkel i stil og oppsett. Dertil kom den sentrale scenen, dvs. Orfeus' møte med furier og fiendtlige ånder ved ankomsten til underverdenen, hvor han i løpet av ett minutt vinner dem over på sin side. Han akkompagnerer seg selv på harpe mens han synger til skyggevesnene og til publikum at *han vet hvordan de føler det, fordi hans smerte er som deres*. Skyggene trekker sig dermed tilbake, åpner portene til Hades og lar scenen ende «*in un confuso mormorio*» (= i en forvirret mumling). Publikum og de opptredende ble alle deltakere i stykket, for Orfeus sang til dem alle.

Gluck forsøkte å reformere den italienske opera med sitt krav om at musikken skulle underordnes teksten, og var dermed på kollisjonskurs med Mozart som satte musikken høyest. Under Mozarts besøk i Paris havnet han midt i striden om dette mellom Gluck og Niccolò Piccinni, der den fredsommelige Piccinni helt uforvarende ble gjort til fører for Glucks motstandere.

## Referanser


## Eksterne lenker
* 
* 
* 
* 
*
Carlos Filipe Ximenes Belo

**Carlos Filipe Ximenes Belo** (født 1948) er mest kjent som **Biskop Belo**, en katolsk biskop i Øst-Timor.
  
## Liv og virke
### Prest
Han studerte filosofi og teologi i Portugal og Roma, ble ordinert til prest (1980), returnerte til Øst-Timor som lærer (1981).

### Biskop, apostolisk administrator av Díli
Den 21 mai ble han utnevnt til 1983 biskop-apostolisk administrator av Díli, og den 19. juli ble han bisopeviet av erkebiskop Francesco Canalini, med medkonsekratorene biskop Francis Xavier Sudartanta Hadisumarta av Manokwari-Sorong, og erkebiskop Donatus Djagom av Ende.

Han ble siden kjent for sitt ikke-voldelige arbeid for menneskerettigheter i et land der de okkuperende indonesiske myndigheter fôr hårdt ad med det timoresiske folk.  Han har overlevd to forsøk på likvidering, og mottatt Nobels fredspris sammen med José Ramos-Horta (1996).

### Fratreden
Etter Øst-Timors uavhengighet den 20. mai 2002 dro Belo til Portugal for flere måneder med medisinsk behandling. Han sa senere at han «lider av både fysisk og mental tretthet som vil kreve en lang periode med restitusjon». Grunnet sviktende helse trakk Belo seg fra politikk og arbeidet som biskop, og begynte i 2004 som misjonær i Mosambik. Han sa han planla å bli der kun rundt et års tid - men det ble mer varig. 

I 2020 ble det kjent og av Vatikanet bekreftet at anklager om seksuelle misbruk fra biskopens side inngikk i bakgrunnen for at han fratrådte, og dro som misjonær til Mosambik. Etter det var det gjort endringer, i skjerpende retning, av hans virke i Mosambik.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Erkebiskop Francesco Canalini (1936- ) *1986 
* Biskop *Carlos Filipe Ximenes Belo*

## Referanser


## Eksterne lenker
José Ramos-Horta

**José Ramos-Horta** (født 26. desember 1949 i Dili i  Portugisisk Timor) er en politiker fra Øst-Timor. Han ble valgt til landets president i april 2022, og tiltrådte 20. mai. Han var også president i Øst-Timor fra 2007 til 2012. 

## Bakgrunn
José Ramos-Hortas far var en deportert portugisisk politisk aktivist og moren timoresisk. Han fikk sin første skolegang på en katolsk misjonsskole i den lille landsbyen Soibada. Ramos-Horta studerte en periode jus i USA før han returnerte til Øst-Timors frigjøringskamp fra kolonimakten Portugal i 1968. Han arbeidet som journalist og korrespondent.  Etter frigjøringen i 1975, var han utenriksminister i ni dager, før Indonesia okkuperte landet.  

José Ramos-Horta studerte internasjonal jus i Haag i Nederland i 1983 og tok master i fredsstudier ved Antioch College i Yellow Springs i Ohio i USA året etter.

## Politisk fredsaktivist
Han flyktet til Sydney (Australia) og arbeidet ved Universitetet i New South Wales en periode. Ramos-Horta fungerte som talsmann for motstandsbevegelsen, og gjennom å grunnlegge The Revolutionary Front for an Independet East Timor (FRETILIN) kjempet han mot okkupasjonsmakten Indonesia.  I 1993 ble Raftoprisen gitt til det timoresiske folk, representert ved Ramos-Horta. I 1996 mottok han Nobels fredspris sammen med biskop Carlos Filipe Ximenes Belo for sitt arbeide for menneskerettigheter i hjemlandet. 

## Politisk karriere
José Ramos-Horta har siden vært utenriksminister i hjemlandet fra 2002 til 2006, og statsminister i perioden fra 2006 til 2007. Ramos-Horta stilte til valg som landets nye president i 2007, der han etter å ha blitt nummer to i første runde, i andre runde vant en overlegen seier med 69 prosent av stemmene. Han tiltrådte 20. mai.

Ramos-Horta ble skutt i magen under et attentat 11. februar 2008, men overlevde angrepet. Alvorlig skadet ble han sendt til Darwin i Australia for medisinsk behandling, og returnerte først til Øst-Timor 17. april.

Ramos-Horta stilte til valget som ble avholdt 17. mars 2012 for å fortsette en periode til som president. Han fikk imidlertid tredjeplass i første valgomgang med 19,43% av stemmene, bak kandidatene Francisco Guterres med 27,28 % og Taur Matan Ruak med 24,17 %. Ramos-Horta annonserte at han hadde tapt og kom til å gå av.
Taur Matan Ruak vant andre valgomgang og overtok som president 20. mai 2012.

## Referanser


## Eksterne lenker
* 
* 
* 
* 

*  BBC: Profile: Jose Ramos-Horta 
*  VG: José Ramos-Horta: Øst-Timors milde frihetskjempe
Johann Fredrik I av Sachsen

**Johann Fredrik I** (*Johann Friedrich*, kalt *«der Großmütige»*) (født 30. juni 1503 i Torgau, død 3. mars 1554 i Weimar), av den ernestinske linje av Wettinslekten, var kurfyrste (1532–1547) og hertug (1547–1554) av Sachsen. 

## Liv og virke
### Bakgrunn
Johann FridrikI. var eldste sønn av den saksiske kurfyrst Johann av Sachsen] (1468–1532) av hans første ekteskap med Sophie (1481–1503), datter av hertug Magnus II zu Mecklenburg. Johann Fredrik giftet seg den 9. februar 1527 i Torgau med Sibylle (1512–1554), datter av hertug Johann III av Jülich-Kleve-Berg, som han året før hadde forlovet seg med.

### Som fyrste
Som sin onkel og far før ham støttet han reformasjonen, og stod i spissen for den protestantiske fyrstealliansen, Schmalkalden-forbundet.

Under den schmalkaldiske krig ble han under slaget på Lochauer Heide tatt til fange. Etter å ha først blitt dømt til døden ble han benådet etter forbønn fra tallrike innflytelsesrike fyrster (bl.a. hans fetter Moritz av Sachsen, som hadde deltatt i krigen på den katolske keiserens side) og isteden dømt til livsvarig fengsel og fratatt kurverdigheten, mens han mistet de fleste av sine land til Moritz. Etter fem års fangenskap ble han løslatt, og residerte sine siste år i Weimar.

Allerede under sitt fangenskap lot han grunnlegge den «høye skolen» i Jena, som erstatning for det tapte landsuniversitetet i Wittenberg. Høyskolen ble først i 1558, etter hans død, opphøyet til universitet av keiser Ferdinand I.

### Etterkommere
Johann Friedrich var siden 1526 forlovet og ble i 1527 gift med Sibylle av Jülich-Kleve-Berg (1512–1554). De hadde følgende barn
* Johann Fredrik II av Sachsen (1529–1595) 
* Johann Wilhelm I av Sachsen-Weimar (1530–1573), 
* Johann Fredrik III av Sachsen (*1538)
* Johann Ernst (*1535), død som barn

## Referanser


## Litteratur
*Joachim Bauer og Birgitt Hellmann (red.): *Verlust und Gewinn. Johann Friedrich I., Kurfürst von Sachsen.* (= Bausteine zur Jenaer Stadtgeschichte. 8). Weimar u. Jena 2003. ISBN 3-89807-058-1
*Georg Mentz (red.): *Johann Friedrich der Grossmütige 1503-1554*. Festschrift zum 400jährigen Geburtstage des Kurfürsten namens des Vereins für Thüringische Geschichte und Altertumskunde. (= Beiträge zur neueren Geschichte Thüringens. 1). Jena 1903.
*Bernhard Rogge: *Johann Friedrich, Kurfürst von Sachsen, genannt "der Großmütige"*. Eine Gedenkschrift zur 400jährigen Wiederkehr seines Geburtstages. Halle a.S. 1902.

## Eksterne lenker
* Artikkel i Biographisch-Bibliographisches Kirchenlexikon (Verlag Traugott Bautz)
Sandnessjøen og Omegn Cykleklubb

**Sandnessjøen og Omegn Cykleklubb** (**SOCK**) ble startet 31. august 1985 på Dønna av bl.a. Jonny Edvardsen, Roy Hansen og Geir Bausta. På 1980-tallet var SOCK en av Nord-Norges største sykkelklubber.
Mot slutten av 1990-tallet dabbet syklemiljøet i Sandnessjøen av. Fra 1998 og frem til 2004 var SOCK så å si uten aktivitet. Men i 2004 ble klubben startet igjen av bl.a. Cato Årnes, Karl Einar Kjeldesand, Tommy Edvardsen og Henny Kristiansen.

Av syklister som har sin ungdomstid fra SOCK kan bl.a nevnes Olav Aleksander Benjaminsen, som senere ble sportsdirektør for Team Coop Østerhus (Team Coop) og Daniel Årnes som sykler for UNO-X development team. (Joker Icopal).

## Eksterne lenker
* SOCKs websider
Dili

**Dili** er hovedstaden i landet Øst-Timor. Den ligger på nordkysten av øya Timor. Dili ble etablert i 1520 av portugisiske kolonibyggere, og gjort til hovedstad i Portugisisk Timor i 1596. I 1999 ble byen i stor grad ødelagt under frigjøringskampen. Byen huser 281 000 (per 2018) av landets  1 445 006 (per 2021) innbyggere og er landets viktigste havneby, flyplassbase og handelssentrum.

## Referanser
Portugisisk Timor

**Portugisisk Timor** er det tidligere navnet på Øst-Timor.  Det ble brukt fra 1520, da Portugal koloniserte den østlige del av øya Timor (Nederland koloniserte den vestlige del). Landet ble i 1975 okkupert og ble en del av Indonesia. I 1999 fikk landet uavhengighet og navnet Øst-Timor.   

## Referanser
Mandelbrotmengden

**Mandelbrotmengden** er en fraktal, oppkalt etter den franske matematikeren Benoît Mandelbrot. 

## Definisjon

La *c* være et komplekst tall. Definer en følge av komplekse tall *z*0, *z*1, *z*2, ... ved
:z_0 = 0,
:z_{n+1} = z_n^2+c.

Mandelbrotmengden \mathbb M, består av alle komplekse tall *c* slik at denne tallfølgen er begrenset, det vil si at den ikke divergerer mot uendelig.
Figuren til høyre viser mandelbrotmengden tegnet i det komplekse planet.

## Egenskaper
Mandelbrotmengden har mange interessante egenskaper. Hvis man zoomer inn langs randen av mandelbrotmengden, vil man kunne finne små kopier, kalt satellitter, av mandelbrotmengden selv. Hvis man tar et hvilket som helst utsnitt av det komplekse planet som både inneholder punkter i \mathbb M og punkter utenfor \mathbb M, vil det innholde uendelig mange satellitter.

### Bildegalleri
Denne bildesekvensen er en zoomreise til et bestemt punkt *c* i det komplekse planet. Hvert bilde er et utsnitt av det foregående. Det siste bildet er en forstørrelse av det første på omtrent 60 milliarder.
De svarte punktene er selve mandelbrotmengden. De fargelagte punktene er punkter utenfor mandelbrotmengden, og fargen er bestemt ut fra hvor raskt følgen definert ovenfor divergerer.


Mandel zoom 00 mandelbrot set.jpg|Start
Mandel zoom 01 head and shoulder.jpg|Utsnitt 1
Mandel zoom 02 seehorse valley.jpg|Utsnitt 2
Mandel zoom 03 seehorse.jpg|Utsnitt 3
Mandel zoom 04 seehorse tail.jpg|Utsnitt 4
Mandel zoom 05 tail part.jpg|Utsnitt 5
Mandel zoom 06 double hook.jpg|Utsnitt 6
Mandel zoom 07 satellite.jpg|Utsnitt 7
Mandel zoom 08 satellite antenna.jpg|Utsnitt 8
Mandel zoom 09 satellite head and shoulder.jpg|Utsnitt 9
Mandel zoom 10 satellite seehorse valley.jpg|Utsnitt 10
Mandel zoom 11 satellite double spiral.jpg|Utsnitt 11
Mandel zoom 12 satellite spirally wheel with julia islands.jpg|Utsnitt 12
Mandel zoom 13 satellite seehorse tail with julia island.jpg|Utsnitt 13
Mandel zoom 14 satellite julia island.jpg|Utsnitt 14


## Kunst og Mandelbrot-settet
Noen liker å finne geometriske former i Mandelbrot-settet. Her er noen eksempler på denne varianten:

Mandelbrot Set Image 31.png
Mandelbrot Set Image 49.png
Mandelbrot Set Image 60.png
Mandelbrot Set Image 76.png
Mandelbrot Set Image 46.png